Evelyne Leu

Evelyne Leu (s. 7. heinäkuuta 1976 Bottmingen) on sveitsiläinen freestylehiihtäjä. Hän voitti olympiakultaa hypyissä vuonna 2006.

Leu osallistui olympialaisiin neljä kertaa. Naganossa 1998 hän sijoittui karsinnassa 15:nneksi, Salt Lake Cityssä 2002 hän oli loppukilpailussa yhdestoista, Torinossa 2006 hän voitti kultaa ja Vancouverissa 2010 hän sijoittui karsinnassa 16:nneksi. Maailmanmestaruuskilpailuihin Leu osallistui seitsemän kertaa. Naganossa 1997 ja Haslibergissä 1999 hän sijoittui hypyissä 14:nneksi. Whistlerissä 2001 hän oli neljäs ja Deer Valleyssa 2003 yhdeksäs. Rukalla 2005 Leu saavutti ainoan MM-mitalinsa sijoittuessaan hopealle edellään vain kiinalainen Li Nina, joka seuraavan vuoden olympialaisissa jäi Leun takana hopealle. Madonna di Campiglion MM-kilpailuissa 2007 Leu oli viides ja Inawashirossa 2009 viidestoista.

Leu kilpaili maailmancupissa vuosina 1994–2010. Hän voitti hypyissä kahdeksan osakilpailua vuosina 2001–2009. Hän voitti hyppyjen maailmancupin kokonaiskilpailun kaudella 2005–2006.

Lähteet 

Sveitsiläiset freestylehiihtäjät
Sveitsiläiset olympiavoittajat
Vuonna 1976 syntyneet
Elävät henkilöt